২০১৬ আইসিসি বিশ্ব টুয়েন্টি২০ ফাইনাল
খেলা শেষে আইসিসি প্রতিযোগিতার বিশ্ব টুয়েন্টি২০ দলের সদস্যদের নামের তালিকা প্রকাশ করে। ওয়েস্ট ইন্ডিজের আন্দ্রে রাসেল ও স্যামুয়েল বদ্রি এবং ইংল্যান্ডের জেসন রয়, জো রুট, জস বাটলার ও ডেভিড উইলিকে রাখে। ওয়েস্ট ইন্ডিজের শিরোপা লাভের পর সেন্ট লুসিয়ায় বিউসেজাউর স্টেডিয়ামের নাম পরিবর্তিত করে ড্যারেন স্যামি জাতীয় ক্রিকেট স্টেডিয়াম নামে পুণঃনামাঙ্কিত করে।
২০১৫ আইসিসি মহিলা বিশ্ব টুয়েন্টি২০ বাছাইপর্ব
২০১৫ আইসিসি মহিলা বিশ্ব টুয়েন্টি২০ বাছাইপর্ব মহিলাদের আন্তর্জাতিক ক্রিকেট প্রতিযোগিতাবিশেষ। ২৮ নভেম্বর থেকে ৫ ডিসেম্বর, ২০১৫ তারিখ পর্যন্ত থাইল্যান্ডে অনুষ্ঠিত হয়। এ প্রতিযোগিতাটি মহিলাদের বিশ্ব টুয়েন্টি২০ বাছাইপর্বের দ্বিতীয় আসর। সকল খেলাই রাজধানী ব্যাংককের থাইল্যান্ড ক্রিকেট মাঠ ও এশিয়ান ইনস্টিটিউট অব টেকনোলজি মাঠে অনুষ্ঠিত হয়েছে| ইতোমধ্যেই শীর্ষ দুই দল (বাংলাদেশ ও আয়ারল্যান্ড) ২০১৬ সালে ভারতে অনুষ্ঠিতব্য মহিলাদের বিশ্ব টুয়েন্টি২০ প্রতিযোগিতার খেলায় যোগ্যতা লাভ করেছে।